b'\n_START_ARTICLE_\nLietuvos de\xc5\xa1ini\xc5\xb3j\xc5\xb3 s\xc4\x85junga\n_START_PARAGRAPH_\nLietuvos de\xc5\xa1ini\xc5\xb3j\xc5\xb3 s\xc4\x85junga \xe2\x80\x93 Lietuvos politin\xc4\x97 partija, veikusi 2001\xe2\x80\x932003 m.\n_START_SECTION_\nIstorija\n_START_PARAGRAPH_\n2001\xc2\xa0m. spalio m\xc4\x97n. Nepriklausomyb\xc4\x97s partija, T\xc4\x97vyn\xc4\x97s liaudies partija, Lietuvos demokrat\xc5\xb3 partija ir Lietuvos laisv\xc4\x97s lyga susijung\xc4\x97 \xc4\xaf De\xc5\xa1ini\xc5\xb3j\xc5\xb3 s\xc4\x85jung\xc4\x85. Naujai partijai vadovauti pakviestas \xc5\xbeymus kino re\xc5\xbeisierius Ar\xc5\xabnas \xc5\xbdebri\xc5\xabnas nepasi\xc5\xbeym\xc4\x97jo politiniu aktyvumu, tod\xc4\x97l netrukus partijai vadovauti \xc4\x97m\xc4\x97si Vidmantas \xc5\xbdiemelis._NEWLINE_Partija buvo registruota Teisingumo ministerijoje (kodas 195724321), ta\xc4\x8diau skaitlingumu nepasi\xc5\xbeym\xc4\x97jo\xc2\xa0\xe2\x80\x93 2002\xc2\xa0m. deklaravo turinti 802 narius. 2003\xc2\xa0m. Lietuvos savivaldybi\xc5\xb3 rinkimuose partija laim\xc4\x97jo 2 mandatus. T\xc5\xb3 pa\xc4\x8di\xc5\xb3 met\xc5\xb3 lapkri\xc4\x8dio 8 d. surengtas 7-asis neeilinis T\xc4\x97vyn\xc4\x97s s\xc4\x85jungos (TS) ir 3-asis Lietuvos de\xc5\xa1ini\xc5\xb3j\xc5\xb3 s\xc4\x85jungos suva\xc5\xbeiavimai dauguma bals\xc5\xb3 pritar\xc4\x97 nutarimams d\xc4\x97l partij\xc5\xb3 jungimosi. Vadovaujantis Civiliniu kodeksu, LDS prijungta prie TS, perduodant \xc5\xa1iai partijai LDS teises ir pareigas.'